
П Р Е С У Д У

Жалба браниоца оптуженог се дјелимично уважава, пресуда Основног суда у Теслићу број 87 0 К 042185 24 К од 22.05.2025. године се преиначава у погледу одлуке о кривичној санкцији тако што се оптужени М. Џ., због кривичног дјела неовлаштена производња и промет опојних дрога из члана 207. став (1) Кривичног законика Републике Српске, за које је том пресудом оглашен кривим, на основу истог законског прописа и уз примјену одредаба члана 46. став (1) и (2) у вези са чланом 52. став (1) чланом 53. став (3) и чланом 54. став (1) тачка 6) Кривичног законика Републике Српске, осуђује на казну затвора у трајању од 6 (шест) мјесеци.

У преосталом дијелу првостепена пресуда остаје неизмијењена.

О б р а з л о ж е њ е

Пресудом Основног суда у Теслићу број 87 0 К 042185 24 К од 22.05.2025. године оптужени М. Џ. оглашен је кривим да је, у вријеме, мјесту и на начин описан у изреци те пресуде, учинио кривично дјело неовлаштена производња и промет опојних дрога из члана 207. став (1) Кривичног законика Републике Српске, те му је за извршено кривично дјело изречена казна затвора у трајању од 1 (једне) године. Истом пресудом од оптуженог су одузети стаклена боца запремине 0,7 литара у којој се налази алкохолна течност и дио биљке индијске конопље, двије таблете бијеле боје, четири паковања зелене биљне материје бруто масе 34,6 грама, један пакетић од прозирне ПВЦ фолије у којем се налази бијела прашкаста материја бруто масе 39,5 грама и двије пластичне посуде са поклопцима и одређено да се исти имају уништити, те је одлучено да трошкови кривичног поступка падају на терет буџетских средстава.

Против те пресуде бранилац оптуженог је благовремено изјавио жалбу због битне повреде одредби кривичног поступка, погрешно и непотпуно утврђеног чињеничног стања и повреде Кривичног законика, због одлуке о санкцији и одлуке о трошковима поступка са приједлогом да се жалба уважи, пресуда преиначи и оптужени ослободи од оптужбе или да се пресуда укине и предмет врати Основном суду у Теслићу на поновно одлучивање.

Одговор на жалбу није достављен. 

Након што је испитао првостепену пресуду у смислу члана 320. Закона о кривичном поступку Републике Српске (''Службени гласник Републике Српске'' 53/12, 91/17, 66/18 и 15/21 - у даљем тексту ЗКП РС) овај суд је одлучио као у изреци из слиједећих разлога:

Испитујући правилност и потпуност утврђеног чињеничног стања, а у вези са жалбеним приговорима, овај суд налази да је првостепени суд на основу свих проведених доказа у току првостепеног кривичног поступка правилно и потпуно утврдио све одлучне чињенице и из њих извео исправне закључке да је оптужени, у вријеме, мјесту и на начин како је то поближе описано изреком побијане пресуде, починио радњу извршења која у себи садржи сва битна обиљежја кривичног дјела неовлаштена производња и промет опојних дрога из члана 207. став (1) Кривичног законика Републике Српске.  

Прије свега нису основани приговори жалбе који се тичу битне повреде одредаба кривичног поступка из члана 311. став (1) тачка и) и к), јер по оцјени овог суда образложење побијане пресуде примјењује правилну методологију израде судске одлуке, те је супротно жалбеним приговорима побијана пресуда детаљно и свеобухватно оцијенила све изведене доказе, доводећи их у међусобну везу и дајући разлоге о свим одлучним чињеницама на којима је побијана пресуда заснована, које као правно утемељене прихвата и овај суд, па се жалилац упућује на исте. 

Са друге стране, приговори жалбе којим се оспорава чињенична основа побијане пресуде своде се на оспоравање закључка првостепеног суда да је опојна дрога која је критичне прилике пронађена код оптуженог била намијењена за даљу продају, него за личну употребу оптуженог, при чему се као главни аргумент истиче чињеница да у току поступка није проведен ни један доказ који упућује на закључак да је оптужени другом лицу продавао опојну дрогу или да је покушао да је прода. Међутим, према законској одредби битно обиљежје предметног кривичног дјела је држање опојне дроге ради продаје (Члан 207. став (1) Кривичног законика „..ко ради продаје купује, држи или преноси…”), па самим тим за постојање овог кривичног дјела није ни потребно да је оптужени продавао опојну дрогу или покушао да је прода, како то одбрана неосновано жалбом потенцира, него да је исту само држао, а у намјери њене даље продаје. Супротно тврдњама одбране, сама чињеница да је код оптуженог приликом претреса пронађено више различитих врста опојне дроге, а која је била упакована у више мањих пакетића, да је оптужени знао да се ради о опојној дроги, затим да су код оптуженог пронађене и двије дигаталне ваге за прецизно мјерење малих грамажа, као и околност да је оптужени опојну дрогу сакрио на мјесту ван просторија које користи за становање (испод стрехе помоћног објекта) управо указују да је иста била намјењена за даљу продају и да ју је оптужени држао управо ради даље продаје, јер и по оцјени овог суда те чињенице доведене у међусобну везу управо упућују на закључак да је опојна дрога која је пронађена код оптуженог била намијењена прометовању и њеној даљој дистрибуцији. 

Испитујући првостепену пресуду у дијелу одлуке о кривичној санкији, а у складу са одредбом из члана 322. ЗКП РС овај суд налази да, иако тежина извршеног кривичног дјела и потреба остваривања сврхе кажњавања захтијевају изрицање казне затвора, овај суд налази да се таква сврха може постићи и са ублаженом казном испод законом прописаног минимума имајући у виду да је код оптуженог пронађена мања количина опојне дроге. Наиме, првостепени суд је правилно утврдио да је оптужени раније осуђиван, те је ту околност правилно цијенио као отежавајућу, имајући у виду да је у његовој казненој евиденцији евидентирана осуда за исто кривично дјело. Међутим, овај суд налази да олакшавајуће околности које стоје на страни оптуженог, а које се огледају у чињеници да је оптужени открио полицијским службеницима гдје се налази опојна дрога и признао да је пронађена дрога његово власништво, та да је пронађена мања количина опојне дроге, а имајући у виду и породичне прилике оптуженог које се огледају у томе да оптужени живи у ванбрачној заједници, да је отац једног малољетног дјетета, да је незапослен, као и личне прилике да се ради о лицу релативно млађе животне доби које је уједно и конзумент опојне дроге, по свом значају и интензитету представљају особито олакшавајуће околности. Из тих разлога, цијенећи све отежавајуће и особито олакшавајуће околности, дајући им онај значај које оне објективно и имају, овај суд је дјелимичним уважавањем жалбе браниоца оптуженог, а примјеном чланова 53. став (3) и 54. став (1) тачка 6) Кривичног законика Републике Српске, преиначио првостепену пресуду у одлуци о кривичној санкцији, те оптуженом изрекао казну затвора у трајању од 6 (шест) мјесеци, сматрајући да ће се таквом казном постићи сврха кажњавања, првенствено са аспекта њене генералне, али и специјалне превенције, како то прописује члан 43. Кривичног законика Републике Српске.

У погледу одлуке о трошковима поступка, из образложења жалбе не виде се разлози због којих се побија првостепена пресуда и у дијелу о трошковима поступка, па имајући у виду да исти падају на терет буџетских средстава, те да би свака друга одлука у погледу трошкова поступка била неповољна по оптуженог, посебно због његовог имовног стања, чињенице да је незапослен и да живи у ванбрачној заједници, те да је отац малољетног дјетета, овај суд прихвата као правилну одлуку о трошковима поступка.

Из тих разлога, овај суд је на основу члана 328. став (1) ЗКП РС жалбу браниоца оптуженог дјелимично уважио и побијану пресуду преиначио у погледу одлуке о кривичној санкцији, док је у преосталом дијелу првостепена пресуда остала неизмијењена.

Записничар                                                                                       Предсједник вијећа
Ведран Кнежевић				                                 Снежана Бањац Лопандић

БОСНА   ХЕРЦЕГОВИНА   РЕПУБЛИКА   СРПСКА   ОКРУЖНИ   СУД   У   ДОБОЈУ   Број :  87   0  К   042 185   2 5   Кж     Добој ,  23.07 . 202 6 .  године                     У   ИМЕ   РЕПУБЛИКЕ   СРПСКЕ   !     Окружни   суд   у   Добоју   у   вијећу   састављеном   од   судија   Снежане   Бањац   Лопандић ,  као   предсједника   вијећа ,  Маријане   Лазић   Миладиновић   и   Јелене   Филиповић ,  као   чланова   вијећа ,  уз   учешће   вишег стручног сарадника Ведрана Кнежевића ,  као   записничара ,  у   кривичном   предмету   против   оптуженог   М .   Џ . ,  због   кривичног   дјела   неовлаштена   производња   и   промет   опојних   дрога   из   члана   207.  став   (1)  Кривичног   законика   Републике   Српске ,   поводом   жалбе   браниоца   оптуженог   Дејана   Бузаковића ,  адвоката   из   Теслића   против   пресуде   Основног   суда   у   Теслићу   број   87 0  К   042185   24  К   од   22 .0 5 .2025.   године ,  на   сједници   вијећа   одржаној   дана   23.07 .2026.  године   донио   је   слиједећу     П   Р   Е   С   У   Д   У     Жалба   браниоца   оптуженог   се   дјелимично   уважава ,  пресуда   Основног   суда   у   Теслићу   број   87 0  К   042185   24  К   од   22.05.2025.   године   се   преиначава   у   погледу   одлуке   о   кривичној   санкцији   тако   што   се   оптужени   М .   Џ . ,  због   кривичног   дјела   неовлаштена   производња   и   промет   опојних   дрога   из   члана   207.  став   (1)  Кривичног   законика   Републике   Српске ,  за   које   је   том   пресудом   оглашен   кривим ,  на   основу   истог   законског   прописа   и   уз   примјену   одредаба   члана   46.  став   ( 1 )   и   ( 2 )   у   вези   са   чланом   52.  став   ( 1 )   чланом   53.  став   ( 3 )   и   чланом   54.  став   ( 1 )   тачка   6)  Кривичног   законика   Републике   Српске ,  осуђује   на   казну   затвора   у   трајању   од   6 ( шест )  мјесеци .     У   преосталом   дијелу   првостепена   пресуда   остаје   неизмијењена .     О   б   р   а   з   л   о   ж   е   њ   е     Пресудом   Основног   суда   у   Теслићу   број   87 0  К   042185   24  К   од   22.05.2025.   године   оптужени   М .   Џ .   оглашен   је   кривим   да   је ,  у   вријеме ,  мјесту   и   на   начин   описан   у   изреци   те   пресуде ,  учин и о   кривично   дјело   неовлаштена   производња   и   промет   опојних   дрога   из   члана   207.  став   (1)   Кривичног   законика   Републике   Српске ,  те   му   је   за   извршено   кривично   дјело   изречена   казна   затвора   у   трајању   од   1 ( једне )  године .  Истом   пресудом   од   оптуженог   су   одузети   стаклена   боца   запремине   0,7  литара   у   којој   се   налази   алкохолна   течност   и   дио   биљке   индијске   конопље ,  двије   таблете   бијеле   боје ,  четири   паковања   зелене   биљне   материје   бруто   масе   34,6  грама ,  један   пакетић   од   прозирне   ПВЦ   фолије   у   којем   се   налази   бијела   прашкаста   материја   бруто   масе   39,5  грама   и   двије   пластичне   посуде   са   поклопцима   и   одређено   да   се   исти   имају   уништити ,  те   је   одлучено   да   трошкови   кривичног   поступка   падају   на   терет   буџетских   средстава .     Против   те   пресуде   бранилац   оптуженог   је   благовремено   изјавио   жалбу   због   битне   повреде   одредби   кривичног   поступка ,  погрешно   и   непотпуно   утврђеног   чињеничног   стања   и   повреде   Кривичног   законика ,  због   одлуке   о   санкцији   и   одлуке   о   трошковима   поступка   са   приједлогом   да   се   жалба   уважи ,   пресуда   преиначи   и   оптужени   ослободи   од   оптужбе   или   да   се   пресуда   укине   и   предмет   врати   Основном   суду   у   Теслићу   на   поновно   одлучивање .    

